హెపటైటిస్‌-బి
హెపటైటిస్‌-బి (Hepatitis B) అనేది కాలేయానికి సంబంధించిన వ్యాధి. హెపటైటిస్‌-బి వైరస్ ద్వారా ఈ వ్యాధి వస్తుంది. ఈ వైరస్ హెపడ్నావైరస్ (Hepadnaviridae) కుటుంబానికి చెందిన వందల రకాల వైరస్లలో ఒక రకం. దీనికి సీరం హెపటైటిస్ (serum hepatitis) అని ఇంకో పేరుంది. ఈ వ్యాధి ఆసియా మరియు ఆఫ్రికా ఖండాలలో చాలా చోట్ల ప్రబలంగా ఉంది. ఒంట్లో హెపటైటిస్‌-బి వైరస్‌ ఉన్నవాళ్లు మన దేశంలో, మన ప్రాంతంలో చాలా పెద్ద సంఖ్యలో ఉన్నారు. మొత్తం జనాభాలో వీరు 3-5% వరకూ ఉన్నట్టు అంచనాలు చెబుతున్నాయి. కాలేయానికి వాపు రావటం, వాంతులు, పచ్చ కామెర్లు ఈ వ్యాధి లక్షణాలు. ఈ వ్యాధి ముదిరితే కాలేయం గట్టిబడిపోయి (liver cirrhosis) లివర్ కాన్సర్ వచ్చే ప్రమాదం ఉంది
ఏంఫోటెరిసిన్ బి
ఏంఫోటెరిసిన్ బి (Amphotericin B) ఒక విధమైన శిలీంద్ర నాశకర (Antifungal) మందు. దీనిని నరాలద్వారా రోగి శరీరంలోకి ఎక్కించి ప్రమాదకరమైన సిస్టమిక్ శిలీంద్ర వ్యాధుల నుండి రక్షించారు. దీనిని స్ట్రెప్టోమైసిస్ (Streptomyces) అనే బాక్టీరియా నుండి 1955 లో మొదటిసారిగా స్క్విబ్ ఇన్‌స్టిట్యూట్ లో తయారుచేశారు. రెండు రకాల ఏంఫోటెరిసిన్లు ఉన్నాయి: ఏంఫోటెరిసిన్ ఎ మరియు ఏంఫోటెరిసిన్ బి; అయితే ఏంఫోటెరిసిన్ బి మాత్రమే వైద్యపరంగా ఉపయోగమైనది.